ועדת החוקה, חוק ומשפט, כנסת 20, פרוטוקול מספר 304, 2016-12-28 09:00

אוסאמה סעדי: בוקר טוב לכולם.

אוסאמה סעדי: היום יום רביעי, 28 לדצמבר 2016.

אוסאמה סעדי: אני פותח את ישיבת ועדת החוקה, חוק ומשפט.

אוסאמה סעדי: על סדר היום הצעת חוק לתיקון פקודת המשטרה (מס' 31), התשע"ו-2016.

אוסאמה סעדי: מדובר בשינוי של סעיף 1 לפקודת המשטרה, בסעיף 9ב(ב): אחרי "היועץ המשפטי לממשלה" יבוא "או בא כוחו".

אוסאמה סעדי: גבי, בבקשה.

<גבי פיסמן: כיום פקודת המשטרה ביחס לפקודות שלגביהן קובע היועץ המשפטי לממשלה שיש חשיבות לציבור, מאפשרת לפרסם אותן ברשומות בנוסף לדרך שהן מפורסמות באופן כללי.

<גבי פיסמן: בדרך כלל זה מפורסם באתר המשטרה.

<גבי פיסמן: הרשומות נועדו להביא לידיעת כלל הציבור את אותן פקודות.

<גבי פיסמן: התפקיד הזה מוטל על היועץ המשפטי לממשלה בעצמו, מה שמביא באופן שגרתי לעיכוב בפרסום הפקודות.

<גבי פיסמן: אנחנו סברנו שאין בכך צורך.

<גבי פיסמן: מדובר בהליך של פרסום, בתפקיד שהוא בעיקרו מחייב איזושהי בחינה משפטית, אבל לא בחינה מהותית.

<גבי פיסמן: אין צורך להכביד על היועץ המשפטי לממשלה בעצמו.

ענת ברקו: אז למה לא כתוב: או אחד המשנים?

ענת ברקו: מה זה בא כוחו?

<גבי פיסמן: הכוונה היא לאפשר ליועץ המשפטי לממשלה להסמיך מי שהוא רואה לנכון.

<גבי פיסמן: אפשר לשנות את הנוסח גם למי שהוא הסמיך.

אוסאמה סעדי: ליועצת המשפטית לוועדה יש הצעה ותיכף נשמע אותה.

אוסאמה סעדי: אני חושב שהיא יותר מתאימה.

אוסאמה סעדי: הכוונה היא שהוא לא בעצמו יתעסק בזה, אלא יסמיך מישהו שיעשה את זה.

<גבי פיסמן: בדיוק.

ענת ברקו: אולי אפשר להגדיר את זה.

ענת ברקו: כאילו מהיועץ המשפטי מגיע רק לבא כוחו זה - - -

אוסאמה סעדי: זה משנת 71', לקח לנו הרבה זמן.

<גבי פיסמן: לקח לנו הרבה.

<גבי פיסמן: למעשה, בתקופה האחרונה הצטבר פקק משמעותי של האישורים האלה ואנחנו חשבנו שבהרבה - - -

אוסאמה סעדי: רק היועץ המשפטי לממשלה היה צריך לפנות למפכ"ל?

<גבי פיסמן: אנחנו היינו ממליצים ליועץ, זה היה עובר ליועץ לאישור.

<גבי פיסמן: המשטרה יכולה לתאר את הפרוצדורה שנעשית היום ובאמת יוצרת איזשהו עיכוב שהוא בלתי סביר.

אוסאמה סעדי: למרות שמצד המפכ"ל - המפכ"ל או מי שהסמיכו לכך.

אוסאמה סעדי: מבחינת המשטרה זה לא המפכ"ל אישית, זה יותר גמיש.

אוסאמה סעדי: המשטרה, בבקשה שם ותפקיד.

<רוני אופיר: רוני אופיר, קצינה ביחידת הפקודות של המשטרה.

<רוני אופיר: מבחינתנו, אין שום התנגדות.

<רוני אופיר: מבחינת התהליך, אחרי שפקודת מטה ארצי או הוראת משטרה מפורסמות, אנחנו מעבירים בדרך כלל את פקודות המטה הארצי ליועמ"ש לממשלה לסוג של התייעצות מכוח הסעיף הזה, סעיף 9ב(ב), האם לפרסם את הפקודה הזו ברשומות.

<רוני אופיר: התהליך הוא מאוד מאוד ארוך.

<רוני אופיר: אנחנו מקבלים תשובות אחרי תקופה מאוד ארוכה.

ענת ברקו: כמה זמן לערך?

<רוני אופיר: יש פקודות שפורסמו באפריל ועדיין לא קיבלנו לגביהן תשובה.

אוסאמה סעדי: איך אתם מחליטים איזה פקודות כן לשלוח ואיזה פקודות לא?

אוסאמה סעדי: יש לכם נהלים?

<רוני אופיר: אנחנו שולחים את רוב הפקודות שאנחנו רואים בהן איזשהו אינטרס לציבור למרות שיש נגישות לציבור לכל פקודות המטה הארצי, כולן מפורסמות באינטרנט.

<רוני אופיר: אבל לפקודות שיש יותר ערך ציבורי יותר גבוה משמעותי אנחנו - - -

אוסאמה סעדי: אז זה גם ברשומות וגם באתר המשטרה.

<רוני אופיר: כן.

אוסאמה סעדי: חברת הכנסת ברקו.

ענת ברקו: אני חושבת שהבא כוחו צריך להיות קצת יותר מוגדר.

ענת ברקו: בעיניי, המשנים או משהו כזה.

אוסאמה סעדי: אז בוא נשמע את הנוסח שמציעה היועצת המשפטית של הוועדה, בבקשה.

<אפרת חקאק: אני מציעה נוסח שיותר דומה למה שכתוב לגבי המפכ"ל שזה מי שהסמיכו לכך.

<אפרת חקאק: אני לא הייתי מגבילה את זה רק למשנים כי אולי מישהו ירצה - - -

ענת ברקו: בסדר, שיהיה משהו מוגדר יותר מאשר בא כוח.

<אפרת חקאק: זה לא משנה כל כך.

<אפרת חקאק: אני חושבת שגם אם היה כתוב בא כוחו הם היו מחליטים שזה מישהו אחד.

<אפרת חקאק: אבל למען הסדר הטוב אני מסכימה איתך שעדיף לכתוב מי שהסמיכו.

<גבי פיסמן: גם אנחנו מסכימים.

אוסאמה סעדי: זה מקובל עליכם הנוסח שקים היום: יקבע היועץ המשפטי לממשלה בהתייעצות עם המפקח הכללי או מי שהוא הסמיכו לעניין זה.

אוסאמה סעדי: אז ניקח אותו נוסח גם: היועץ המשפטי לממשלה או מי שהוא הסמיכו לעניין זה.

אוסאמה סעדי: מקובל?

<גבי פיסמן: בהחלט מקובל.

אוסאמה סעדי: אז תקריאי את הנוסח.

<אפרת חקאק: " הצעת חוק לתיקון פקודת המשטרה (מס' 31), התשע"ו-2016.

<אפרת חקאק: תיקון סעיף 9ב 1.

<אפרת חקאק: בפקודת המשטרה [נוסח חדש], התשל"א-1971, בסעיף 9ב(ב) אחרי "היועץ המשפטי לממשלה" יבוא או מי שהוא הסמיכו לעניין זה.

<אפרת חקאק: "

אוסאמה סעדי: מי בעד?

אוסאמה סעדי: מי נגד?

אוסאמה סעדי: מי נמנע?

אוסאמה סעדי: בעד – פה אחד

אוסאמה סעדי: אושר פה אחד לקריאה שנייה ושלישית.

אוסאמה סעדי: אין הסתייגויות, אין רשות דיבור.

אוסאמה סעדי: תעלו את זה ביום שני.

ענת ברקו: שנייה ושלישית כבר?

אוסאמה סעדי: כן.

<אסף פרידמן: זה ממשלתי.

אוסאמה סעדי: את רוצה רשות דיבור?

ענת ברקו: לא.

ענת ברקו: אנחנו לא צריכים שנייה ושלישית?

<אפרת חקאק: זה במליאה.

אוסאמה סעדי: פה מכינים לשנייה ושלישית.

אוסאמה סעדי: תודה רבה.

אוסאמה סעדי: הישיבה נעולה.